Հոգևոր հավատի միատարրությունն ապահովում է ազգի ու ժողովրդի միասնությունն ու հզորությունը, սակայն աղանդների այսպիսի բազմությունն ու բազմազանությունը սպառնում են մեր երկրի անվտանգությանը: Զարմանալի է, որ որոշ հոգևորականներ վստահ են, որ աղանդավորականները հավատի դաշտում կմնան փոքրամասնություն, և միամտորեն հայտարարում են, թե կարևորը մեծամասնությունն է, իսկ փոքրամասնությունն ինչ ուզում է` անի, թե՞ լինի: Բայց չէ՞ որ այդ աղանդավորները հայ են: Հոգևորականների մի մասի այդպիսի տրամաբանության հետևանք են այդ փոքրամասնության` աղանդավորականների առաջացումն ու աղանդավորական որջին գերի դառնալը: Հոգևոր փնտրտուքի ճանապարհին որոգայթն ընկած մարդկանց դեպի հոգեորսության որջի տարտարոսը մղելը նույնպես մեղք է: